1. ปัจจัยความเสี่ยง

1. ความเ่00ยงเกี่ยวกับการผลิต

เนื่องจากปัจจุบันบริษัทฯ ได้จัดหารวบรวมที่ดินครบจำนวน 6,900 ไร่ มีการจัดแบ่งแปลงที่ดิน
การปรับที่ดิน
ตลอดจนก่อสร้างระบบสาธารณูปโภคส่วนกลางตามระเบียบมาตรฐานของการนิคมอุตสาหกรรมแห่งประเทศไทย
(กนอ.)
ซึ่งมีขีดความสามารถที่จะรองรับให้บริการกับผู้ประกอบการโรงงานอุตสาหกรรมที่จะมาซื้อหรือเช่าที่ดินในการก่อสร้างโรงงานจนถึงปี
2555 ประกอบด้วยระบบสถานีไฟฟ้า โทรศัพท์ บำบัดน้ำเสีย ผลิตน้ำประปา การกำจัดขยะมูลฝอย
เป็นต้น ดังนั้นเมื่อพิจารณาถึงปัจจัยความเสี่ยงที่สำคัญ ได้แก่
การก่อสร้างระบบสาธารณูปโภคส่วนกลาง การจัดซื้อเครื่องจักรที่มีความสำคัญต่อกระบวนการผลิต
การจัดหาวัตถุดิบที่มีความสำคัญต่อการผลิตที่เป็นวัตถุดิบหายาก และเทคโนโลยีในการผลิต
ถือได้ว่าบริษัทฯ ไม่มีผลกระทบใดๆจากปัจจัยความเสี่ยงดังกล่าว เนื่องจากช่วงเวลาตั้งแต่ปี 2545
ถึง 2555 ไม่มีความจำเป็นต้องมีการพัฒนาก่อสร้างระบบสาธารณูปโภคเพิ่มเติมแต่อย่างใด
อีกทั้งเทคโนโลยีที่ใช้อยู่ก็เป็นเทคโนโลยีขั้นพื้นฐานที่เป็นมาตรฐานสากลทั่วไปมีการใช้วัตถุดิบที่เป็นมาตรฐานกลาง
และที่สำคัญในกระบวนการผลิตทั้งหมดนั้นได้มีการวางระบบควบคุมคุณภาพด้านสิ่งแวดล้อม
และการจัดการคุณภาพตามมาตรฐานระบบ ISO 14001 และ ISO 9001 V.2000 ไว้ทุกด้าน
จึงเป็นการสร้างความเชื่อมั่นและลดปัจจัยความเสี่ยงได้อย่างเต็มที่ อย่างไรก็ตามแม้ว่าในปี 2551
ถึงปี 2555
ซึ่งเป็นช่วงแผนพัฒนาในระยะสุดท้ายจะต้องมีการปรับสภาพพื้นที่ในส่วนบ่อฝังกลบขยะแบบถูกสุขลักษณะ
(Sanitary Landfill) ซึ่งเป็นบริเวณที่ดินที่ได้เตรียมการไว้แล้ว บริษัทฯ
ก็สามารถวางแผนเตรียมการไว้ล่วงหน้าโดยจะไม่มีผลกระทบกับต้นทุนการดำเนินงาน
เนื่องจากมีผู้ประกอบการโรงงานเข้ามาอยู่ในโครงการมาก
มีรายรับจากค่าบริการระบบสาธารณูปโภคส่วนกลาง มีรายรับจากการขายที่ดินเพิ่มเติม
สำหรับในส่วนด้านการบำรุงรักษาซ่อมแซมระบบสาธารณูปโภคส่วนกลาง บริษัทฯ
ได้มีการจัดตั้งกองทุนบำรุงรักษาซ่อมแซม (Sinking Fund)
โดยมีการนิคมอุตสาหกรรมแห่งประเทศไทยเป็นผู้ดูแล
จึงสร้างความมั่นใจเป็นอย่างสูงต่อผู้ประกอบการภายในนิคมอุตสาหกรรมและผู้ร่วมลงทุนทุกราย

อย่างไรก็ตาม แม้ว่าบริษัทฯ
จะได้ดำเนินการปรับลดขนาดพื้นที่โครงการในการพัฒนานิคมอุตสาหกรรมเกตเวย์ ซิตี้ จากเดิม
6,900 ไร่ เหลือประมาณ 5,200 ไร่ หรือลดลงประมาณ 1,700 ไร่
ตามข้อตกลงการปรับปรุงแก้ไขสัญญาร่วมดำเนินงานกับ กนอ.
ที่ดินในส่วนที่ลดลงส่วนใหญ่เป็นพื้นที่ชุมชนเมืองใหม่
ที่เป็นที่ให้บริการเพื่อความเป็นอยู่ของแรงงานผู้อาศัยภายในสถานประกอบการต่างๆ
การลดขนาดพื้นที่ดังกล่าวส่งผลดีต่อผู้ประกอบการภายในนิคมเกตเวย์ฯ
และผู้ร่วมลงทุนทุกรายในแง่ที่บริษัทฯ สามารถลดภาระมูลหนี้ค้างชำระในการร่วมดำเนินงานกับ
กนอ. อันจะนำเงินดังกล่าวมาพัฒนาความเป็นอยู่ของชุมชนให้ดียิ่งขึ้น
อีกทั้งเป็นเงินทุนใช้ในการบำรุงรักษาซ่อมแซมในอนาคตได้อีกทางหนึ่งด้วย

2. ความเสี่ยงด้านการเงิน

บริษัทมีการกู้ยืมเงินในรูปแบบของการกู้ร่วมจากธนาคารพาณิชย์ 3 แห่ง คือ ธนาคารกรุงเทพ จำกัด
(มหาชน) ธนาคารกรุงไทย จำกัด (มหาชน) และธนาคารกรุงเทพพาณิชย์การ จำกัด (มหาชน)
ในจำนวนเงิน 999.50 ล้านบาท เพื่อใช้เป็นเงินทุนหมุนเวียนในการดำเนินงาน
โดยมีที่ดินที่ยังไม่ได้พัฒนาบริเวณติดกับนิคมอุตสาหกรรมเกตุเวย์ ซิตี้ เนื้อที่รวมประมาณ 4,655 ไร่
เป็นหลักประกัน
แต่จากภาวะวิกฤตเศรษฐกิจในช่วงที่ผ่านมาส่งผลให้การลงทุนทั้งจากนักลงทุนต่างประเทศและนักลงทุนชาวไทยลดลง
ธุรกิจนิคมอุตสาหกรรมจึงได้รับผลกระทบอย่าง
รุนแรงจนทำให้บริษัทขาดเงินทุนหมุนเวียนจนกระทั่งต้องผิดสัญญาเงินกู้กับธนาคารพาณิชย์ดังกล่าว
และในขณะนี้ธนาคารแห่งหนึ่งได้ยื่นฟ้องร้องต่อศาลยุติธรรมแล้ว และธนาคารพาณิชย์อีก 2
แห่งอาจทำการยื่นฟ้องร้องต่อศาลยุติธรรมได้เช่นกัน

นอกจากนั้น บริษัทได้กู้ยืมเงินในรูปของหุ้นกู้และหุ้นกู้ที่แปลงสภาพเป็นหุ้นสามัญได้ในจำนวน 1,000
ล้านบาท และ 100 ล้านเหรียญสหรัฐ ตามลำดับ
ซึ่งบริษัทได้ผิดนัดชำระทั้งดอกเบี้ยและเงินต้นสำหรับหุ้นกู้ในประเทศ
ส่วนหุ้นกู้แปลงสภาพนั้นบริษัทผิดนัดชำระดอกเบี้ยและผู้ดูแลผลประโยชน์ได้ประกาศให้หุ้นกู้แปลงสภาพดังกล่าวเป็นหุ้นกู้ที่ถึงกำหนดชำระแล้ว

อย่างไรก็ตาม
ในขณะนี้บริษัทได้ยื่นคำร้องขอฟื้นฟูกิจการต่อศาลล้มละลายกลางและศาลได้ทำการสืบพยานเป็นที่เรียบร้อยแล้ว
และนัดฟังคำสั่งในวันที่ 10 เมษายน 2545

3. ความเสี่ยงเกี่ยวกับการเสนอขายหลักทรัพย์

3.1 ตลาดหลักทรัพย์ฯ
ได้ย้ายหลักทรัพย์ของบริษัทไปอยู่ในหมวดของบริษัทที่อยู่ระหว่างการปรับปรุงโครงสร้างหนี้
และได้ห้ามการซื้อขายเป็นการชั่วคราวเนื่องจากบริษัทไม่สามารถที่จะส่งงบการเงินภายในกำหนดเวลาได้
ประกอบกับงบการเงินของบริษัทยังเป็นงบการเงินที่มีเงื่อนไข
ดังนั้นผู้ลงทุนจึงอาจมีความเสี่ยงเกี่ยวกับสภาพคล่องในการซื้อขายหุ้นหากบริษัทไม่สามารถที่จะแก้ไขปัญหาดังกล่าวได้

3.2 ในงวดบัญชีปี 2544 บริษัทมีผลขาดทุนสุทธิจำนวน 1,497.79 ล้านบาท
ซึ่งเป็นการดำเนินงานขาดทุนสุทธิต่อเนื่องเป็นปีที่ 6 ของบริษัท
และมีผลให้บริษัทมีผลการดำเนินงานขาดทุนสะสม ณ สิ้นปีเป็นจำนวน 9,385.50 ล้านบาท
ทั้งนี้การที่บริษัทมีผลขาดทุนสะสมจำนวนมากในช่วง

ที่ผ่านมานั้น เนื่องจากบริษัทมีภาระดอกเบี้ยจ่ายสูงจากการกู้ยืมเงิน
ในขณะที่ภาวะการขายที่ดินซบเซา
การที่บริษัทมีขาดทุนสะสมจำนวนมากดังกล่าวทำให้บริษัทไม่สามารถจ่ายเงินปันผลให้กับผู้ถือหุ้นได้ตามกฎหมาย
และผู้ถือหุ้นมีความเสี่ยงที่จะไม่ได้รับเงินปันผลตามนโยบายการจ่ายเงินปันผลที่กำหนดไว้

อย่างไรก็ดี ในขณะนี้บริษัทได้ยื่นคำร้องขอฟื้นฟูกิจการต่อศาลล้มละลายกลาง
ซึ่งหากศาลอนุญาตให้บริษัทดำเนินการฟื้นฟูกิจการ และการฟื้นฟูดังกล่าวเสร็จสมบูรณ์
จะทำให้บริษัทสามารถลดภาระหนี้ลงได้ และหากการดำเนินงานเริ่มมีกำไรสุทธิ
จนสามารถลดการขาดทุนสะสมได้หมด ก็จะสามารถจ่ายเงินปันผลให้กับผู้ถือหุ้นได้ในที่สุด